open-index/open-wikipedia-markdown huggingface dataset:
Outeniekwageelhout

Die **Outeniekwageelhout** (*Afrocarpus falcatus*) is 'n boom wat tot 60 meter hoog kan word. Die boom is inheems aan Suid-Afrika. Dit is die hoogste Suid-Afrikaanse boom en staan bekend as die "reuse van die bos". Hul blaredakke is oortrek met 'n mos wat as die "ouman se baard" bekend staan. Die boom kom hoofsaaklik op die Tuinroete, vanaf Mosselbaai tot by Harkerville, voor. Die bome kan tot 600 jaar oud word. Die boom groei sowat 'n meter per jaar. Die boom floreer in volle son en het slegs matige water nodig. Die hout is gesog vir die maak van meubels; Knysna is veral bekend vir sy meubelmaakbedryf. Tans word slegs 'n sekere kwota Outeniekwageelhout bome per jaar afgekap. Soos ander geelhoute is dit 'n beskermde spesie in Suid-Afrika, en kan net met die nodige lisensie benut word.

Die boom se FSA-nommer is 16. 

## Verspreiding 
Die boom is inheems in Eswatini, Malawi, Mosambiek en Suid-Afrika.

## Grootbome 
Die meeste "grootbome" in die Knysnabos is Outeniekwageelhoute. Die grootboom by Woodville staan 33&nbsp;m hoog, die omtrek van die stam is 4&nbsp;m en die boom is ongeveer 800 jaar oud. By Diepwalle-bosboustasie is seker die bekendste grootboom, van ongeveer 650&nbsp;jaar oud. Die omtrek van die stam is 9,5&nbsp;m en dit is 40&nbsp;m hoog. Hierdie boom is vernoem na koning Edward VII. In die Blouberg, Limpopo, het 'n groot indiwidu in 2013 amptelike beskerming ontvang.

## Volksbenamings 
Die groot geelhoutbome staan ook in die volksmond bekend as *Kalander(boom)* of *Kalandergeelhout*. Ander volksname sluit in *Outenikwa*, *Outenikwalander*, *Basteroutenikwa*

## Galery 
## Sien ook 
* Alfabetiese lys van Suid-Afrikaanse bome

## Verwysings
St. Helenabaai

**St. Helenabaai** is 'n vissersdorp aan die Atlantiese Oseaan in die Wes-Kaap, Suid-Afrika. 

## Geskiedenis 
duimnael|links|270px|St. Helenabaai het een van die jongste NG gemeentes in die land.
Die baai het sy naam gekry van Vasco da Gama wat sy vier skepe op 7 November 1497, die dag van Sint Helena, hier geanker het. Dit was op sy eerste vaart vanaf Europa na die Ooste en sy bemanning was reeds vier maande op see. Hulle het vars water gekry uit die fonteine tussen die see en die eerste ry heuwels. Die eerste botsing tussen Europeërs en die inheemse bevolking het hier plaasgevind. 'n Bemanningslid was in 'n geveg betrokke met 'n groep Khoikhoi. Da Gama is self na bewering met 'n assegaai gewond.

## Wapen 
St Helenabaai se munisipale raad het in 1970 'n wapen by die Buro vir Heraldiek geregistreer: ''In silwer, 'n blou dwarsbalk en 'n paal van die een in die ander; 'n rooi skildhoof belaai  met  drie regopgeplaaste visse van silwer''. Die helmteken was die mas van 'n Portugese ontdekkingskip met 'n rooi kruis op sy silwer seil, en die wapenspreuk was "Prisca fides".

## Visbedryf 
St. Helenabaai is die middelpunt van die kommersiële visbedryf aan die Weskus. Die belangrikste seeprodukte is kreef, snoek, ansjovis en sardyne. Daar is ongeveer 'n dosyn verwerkingsfabrieke langs die suidwestelike kus van Stompneusbaai tot by die mond van die Bergrivier.

## Trivia 
St. Helenabaai is die enigste plek langs die Weskus waar die son oor die see opkom en ondergaan. Dit is as gevolg van sy unieke ligging en die vorm van die baai. Die St. Helenabaai-padrão ter ere van Vasco da Gama staan ongeveer waar die Portugese ontdekkingreisiger in 1497 voet aan wal gesit het.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995. 

## Verwysings
Harkerville

**Harkerville** is 'n klein bosbougemeenskap in die ooste van die Wes-Kaap, Suid-Afrika. Die nedersetting is tussen Knysna en Plettenbergbaai naby die N2 nasionale pad. Die Knysna-olifante was altyd aktief in die omgewing. Dit is deesdae 'n gewilde stappers- en bergfietsrybestemming. Die Harkerville-reuse is 'n groep rooihoutbome (*S. sempervirens*) wat in 1925 hier aangeplant is, en die fietsryroete doen tans by hulle aan. Die groep wat tot 48 meter hoog groei, is as kampioenbome aangewys wat ingevolge die Nasionale Bosbouwet (Wet nr. 84 van 1998) beskerming geniet. Die nabygeleë groep Karie-bloekoms (*E. diversicolor*) wat in 1922 geplant is, groei na 'n eeu al 70 meter hoog en is ook tot kampioenbome verklaar. 

## Sien ook 
* Lys van dorpe in Suid-Afrika

## Verwysings
Elf (vis)

'n **Elf** (*Pomatomus saltatrix*) is 'n vis wat aan beide kante van die Atlantiese Oseaan voorkom. In Suider-Afrika kom die vis voor van Valsbaai tot by Mosambiek, asook by Madagaskar. Dit kom ook wyd voor by Oman, die Middellandse See, Nieu-Seeland, Australië en die Maleisiese skiereiland. In Engels staan die vis ook oor die algemeen bekend as *elf* maar in KwaZulu-Natal word die vis *shad* genoem.

## Voorkoms 
duimnael|links|300px|'n Baie groot elf
Die vis is groenerig aan die bokant en silwer aan die onderkant. Die vis word tot 1,2&nbsp;m lank en weeg dan 15&nbsp;kg.

## Habitat en gewoontes 
Die vis leef in kuswater; die onvolwasse vissies en die volwasse visse word soms ook in riviermondings gevind. Die vis is 'n dodelike roofvis wat beïndruk met sy spoed en vaardigheid en is gewild as 'n besonderse sportvis onder hengelaars. Die naam *saltatrix* beteken *dansende meisie* na aanleiding van sy gewoonte om uit die water te spring as hy prooi jag of as hy gevang word.

Dit is 'n vleisetende en vraatsugtige vis met skerp tande wat leef op skole makriel, harder en sardyne. Wanneer dié vis vreet jaag hulle skole visse en word beserk; hulle val die skole in groepe aan, swem deur die skool en byt en hap na links en regs amper soos haaie of varswater piranhas. Die volwasse visse vreet hoofsaaklik vis en ook garnale en tjokka. Die onvolwasse visse vreet 'n verskeidenheid skaaldiere, vis en koppotiges (kefalopodes).

Gedurende die winter migreer die Elf van die suidkus tot by KwaZulu-Natal waar die wyfies kuit skiet gedurende September tot Desember. Die pelagiese larwes word dan deur die Agulhasstroom suidwaarts geneem waar die onvolwasse vissies hul eerste jaar deurbring; in riviermondings en digby die strand.

## Hengelvis 
Die vis se tande is so skerp dat 'n hengelaar sy vingers kan oopsny tot op die been indien hy nie versigtig is wanneer die hoek uit die vis se bek gehaal word nie. Elwe mag nie tussen 1 Oktober en 30 November in Suid-Afrika gevang word nie, om sodoende die populasie te beskerm in broeityd.

Die vis is eetbaar vars of gerook. Die vleis word egter vinnig sag en kan nie lank gebêre word nie. Die vis moet onmiddellik gebloei en in ys geplaas word na dit gevang is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Ensiklopedie van Suidelike Afrika, Eric Rosenthal, 1967.
* Gids tot die kusgebiede van Suid-Afrika. Jacana Media. 2007. 
* Sea Fishes of Southern Africa. Rudy van der Elst & Dennis King. 2006. 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* Fishbase: *Pomatomus saltatrix*
Mark Zuckerberg

**Mark Elliot Zuckerberg** (gebore 14 Mei 1984 in White Plains, New York) is 'n Amerikaanse rekenaar-programmeerder en Internet entrepreneur, mede-stigter van die sosiale netwerk Facebook. Hy is van Joodse afkoms.

## Verwysings 
## Eksterne skakels 
*  Mark Zuckerberg op Facebook
* Mark Zuckerberg - Forbes
Topografiese prominensie

duimnael|300px|Die prominensie en dominansie van berg B.

**Topografiese prominensie** of **relatiewe hoogte** is 'n konsep wat gebruik word om berge en heuwels te klassifiseer. Dit is 'n belangrike aanduiding van die onafhanklike hoogte van 'n spits.

## Sien ook 
* Topografiese dominansie
Manie Jackson

**Manie Jackson** (gebore 30  Desember 1979) is 'n Afrikaanse Country-sanger.

Tydens die 2011 SAMA-toekennings is hy vir die beste countrymusiekalbum bekroon. Hy is al 4 keer benoem vir 'n Huisgenoot Tempo Toekenning en 3 keer vir die Ghoema-toekennings. Hy het reeds 8 ateljeealbums vrygestel onder Select Musiek waarvan almal Goud, Platinum, Trippel Goud en Dubbel Platinum status bereik het met hul verkope, en sy algehele verkope strek al verby 350 000 eenhede. Hy is tans onder die Top 10 grootste verkopers in die Afrikaanse Musiekbedryf, en sy lewendige optredes is ook baie gewild.

Hy is ook die mees bekroonde kunstenaar van alle tye met die amptelike SA Country Top 10 se Melodie-toekennings. Sy duet album, In Duet Met Ons Legendes, is 'n album waarop hy kragte saamsnoer met van Suid-Afrika se grootste legendes, soos Bles Bridges, Gé Korsten, Carike Keuzenkamp, Bobby Angel, Min Shaw, Lance James, Clive Bruce, Jody Wayne, Barbara Ray, die Briels en meer. Hy reik in 2017 sy 8ste album uit,Palms van my hande en 2018 sy jongste album, Op 'n hoë  noot. Hy verwerf ook 2018 'n Ghoema toekenning as gewildste sanger, soos deur die publiek bepaal. Manie Jackson ontvang ook n Ude Jurgens toekenning vanaf Oostenryk/Duitsland vir sy lied, Leef vir hom.

Hy is woonagtig in Vaalpark naby Sasolburg in die Vrystaat.

## Diskografie 
* Manie Jackson, 2010 – Dubbel Platinum
* Liefde En Genade, 2011 – Platinum
* Sprei Jou Vlerke, 2012 – Goud
* Tydlose Treffers, 2013 – Platinum
* 'n Spesiale Aand Met Manie Jackson, 2013 – DVD
* n Spesiale Aand Met Manie Jackson, 2013 – CD
* Onthou My, 2014 – Goud
* Dankie Heer, 2015 – Goud
* In Duet Met Ons Legendes, 2016 – Goud
* Grootste Treffers, 2017 - DVD
* Platinum Treffers, 2017
* Palms van my hande, 2017
* Op ń hoë noot, 2018
* My beste en meer, 2019

## Sien ook 
* Lys van Suid-Afrikaanse musikale kunstenaars

## Eksterne skakels 
* Manie Jackson se amptelike webtuiste (www.maniejackson.co.za), geargiveer 28 November 2021: www.maniejackson.co.za
*
Geelbek

Die **geelbek** (*Atractoscion aequidens*) is 'n seevis wat aangetref word vanaf Tafelbaai al langs KwaZulu-Natal se kus tot by die suide van Mosambiek. Die vis word ook aangetref aan die weskus van Afrika, vanaf die Golf van Guinee tot by Angola. Die vis word ook aangetref in Australië waar dit bekend staan as *teraglin*.

## Voorkoms 
Die binnekant van die bek en die kieudeksel is geel. Die stert is konkaaf en die vis is silwer terwyl die rug 'n koperkleurige skynsel het. Die pens is wit. Die vis word tot 1,2m lank en weeg dan 11,2&nbsp;kg. Die IGFA rekord is 14,9&nbsp;kg wat by Algoabaai gevang is.

## Habitat 
Hulle kom voor in water wat 15 – 50&nbsp;m diep is oor sanderige bodems, rotsriwwe en naby skeepswrakke. Die onvolwasse vissies word soms in strandmere gevind. Die vis leef in skole wat hulle onderhewig maak aan oorbenutting. Hulle eet maasbankers, makriel en sardyne. Die volwasse visse migreer gedurende die lente vanaf die Wes- en Oos-Kaap tot by die kus van KwaZulu-Natal om te broei. Die vis moet nie verwar word met die geelstert nie. Dit is 'n waardevolle eetvis.

Die vis word oorbevis deur kommersiële en ontspanningshengelaars en sy getalle het drasties verminder.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Sea Fishes of Southern Africa. Rudy van der Elst & Dennis King. 2006. 
* Gids tot die Kusgebiede van Suid-Afrika. Jacana Media. 2007. 
* Coastal Fishes of Southern Africa. Phil & Elaine Heemstra. 2004. 
* Ensiklopedie van Suidelike Afrika, Eric Rosenthal, 1967

## Verwysings
Elandsbaai

**Elandsbaai** is 'n klein kusdorpie aan die Atlantiese Oseaan, Wes-Kaap, Suid-Afrika. Die dorpie lê aan die mond van die Verlorenvleistroom wat in 'n moeras met dieselfde naam eindig. Die moeras is 'n blyplek vir enorme getalle water- en ander voëls. Simon van der Stel het die moeras al gedurende 1685 besoek. Elandsbaai is suid van Lambertsbaai.

Die Bobbejaansberg, op die suidelike oewer van die riviermonding, loop die see in. Die Sishen-Saldanha Spoorlyn loop hier deur 'n tonnel, die Bobbejaansbergtonnel. Die vis en kreef bedryf speel 'n groot rol in die dorpie se ekonomie. Elandsbaai is ook gewild onder branderplankryers.

Die dorpie word met die buitewêreld verbind met die R366-streekroete via Redelinghuys.

## Sien ook 
* Lys van dorpe in Suid-Afrika

## Verwysings 
## Bronne 
* Op Pad in Suid-Afrika. B.P.J. Erasmus. 1995. 
* Padlangs deur Suid-Afrika. 2010. 

## Eksterne skakels
Koningklipvis

Die **Koningklipvis** (*Genypterus capensis*) is 'n gesogte vis wat endemies is aan Suider-Afrika en wat voorkom vanaf Swakopmund tot by Durban. In Engels staan die vis bekend as die *Kingklip*.

## Voorkoms 
Die kop en lyf is 'n dowwe pienk kleur. Die vis word tot 1,5 m lank en 15&nbsp;kg swaar. Die dorsale en anale vinne is lank en kom saam by die stertvin. Die bekkenvin is twee dun strale onder die ken en die skubbe is klein.

## Habitat 
Die vis leef in rotsareas op die kontinentale bank en die boonste gedeelte daarvan in water wat 50 – 550&nbsp;m diep is. Die vis is naglewend en vreet bodemvis, skaaldiere en tjokka. Die vis het groot kommersiële waarde.

## Bronne 
* Ensiklopedie van Suidelike Afrika. Eric Rosenthal 1967.
* Coastal Fishes of Southern Africa. Phil & Elaine Heemstra. 2004. 

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Genypterus-capensis.html

## Verwysings
Geelstert

Die **Geelstert** (*Seriola lalandi*) is 'n vis wat voorkom aan die hele Suider-Afrikaanse kus vanaf Port Nolloth tot by die noorde van KwaZulu-Natal. Die vis kom ook voor by die St. Helena- en Tristan da Cunha-eilande. Die Latynse naam is ter ere van die Franse natuurkundige, Delalande, wat die Kaap in 1820 besoek het. Die vis moet nie verwar word met die geelbek nie.

## Voorkoms 
duimnael|links|240px|'n Geelstert wat naby Nieu-Seeland gevang en weer vrygelaat is omdat dit kleiner as die wettige grootte is.

Die vis se kop en lyf is olyfgroen bokant die sylyn en silwerwit aan die onderkant. Daar is 'n geel of brons streep in die middel van die lyf en die vinne is geel. Die vis word tot 1,9&nbsp;m lank en weeg dan 97&nbsp;kg. Die onvolwasse visse het elf vertikale strepe oor die lyf.

## Habitat en gewoontes 
Die vis bly in skole saam en kom voor aflandig tot op dieptes van 110m. Hulle vreet vis, tjokka en skaaldiere. Die geelstert  is 'n gewilde eetvis en sportvis. Die vis leef vanaf Oktober dwarsdeur die Kaapse somer tot in Maart aan die suidkus en migreer dan agter die sardientjieloop aan.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Bronne 
* Ensiklopedie van Suidelike Afrika, Eric Rosenthal, 1967
* Gids tot die Kusgebiede van Suid-Afrika. Jacana Media. 2007. 
* Sea Fishes of Southern Africa. Rudy van der Elst & Dennis King. 2006. 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* *Seriola lalandi* by FishBase.
Rooisteenbras

Die **rooisteenbras** (*Petrus rupestris*) is 'n vis wat endemies is aan die Suid-Afrikaaanse kus en kom voor van Valsbaai tot by St. Lucia. Rooisteenbras behoort aan die familie *Sparidae* en is die enigste lid van die genus *Petrus*.

## Voorkoms 
Die vis is normaalweg rooierig of brons van kleur maar waar die bodem sag is tussen Mosselbaai en Durban verander die kleur na 'n goue gelerige kleur. Die vis word 2&nbsp;m lank en 70&nbsp;kg swaar.

## Habitat 
Die vis kom voor tussen rotsriwwe in water wat 20–160&nbsp;m diep is. Die vis mag nie gehengel word van 1 September tot 30 November nie, om dit kans te gee om te broei en daarmee hul getalle te herstel.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* *Ensiklopedie van Suidelike Afrika*. Eric Rosenthal. 1967.
* *Coastal Fishes of Southern Africa*. Phil & Elaine Heemstra. 2004. 

## Eksterne skakels 
* http://www.fishbase.org/summary/Petrus-rupestris.html
* http://eol.org/pages/215093/overview
Snoek

**Snoek** (*Thyrsites atun*) is gesogte, eetbare seevis wat aangetref word van Moçâmedes (tussen 1985 en 2016 *Namibe*) tot by Tafelbaai en ook by Valsbaai, Mosselbaai en soms tot so ver as Algoabaai. Dit kom ook voor by Tristan da Cunha, Suid-Australië, Nieu-Seeland en Chili. Die vis kom voor in trekskole; in die Kaap van September tot Junie.

Dié vis is 'n soutwater spesie en moenie met die *Varswatersnoek* (Afrika-greepvis) verwar word nie.

## Voorkoms 
Die vis se kop en lyf is blougrys aan die bokant en silwer aan die onderkant. Die vis is lank en plat en het 'n lang dorsale vin wat swart is. Agter die dorsale en anale vinne is 5 – 7&nbsp;klein vinnetjies. Die sylyn is aaneenlopend. Die vis word 1.8&nbsp;m lank en weeg dan 9&nbsp;kg.

## Habitat en gewoontes 
Die vis leef bedags naby die bodem op die kontinentale bank en naby eilande. Snags kom hulle na die oppervlakte van die oseaan. Hulle vreet pelagiese vis: sardyne, ansjovis, rooioog-rondeharing en skaaldiere. Die onvolwasse vis vreet hoofsaaklik lanternvis, familie *Myctophidae*. Snoek is 'n gesogte eetvis en het kommersiële waarde in Suid-Afrika, Australië, Nieu-Seeland en die suide van Suid-Amerika.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Ensiklopedie van Suidelike Afrika, Eric Rosenthal, 1967.
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Thyrsites-atun.html
Witsteenbras

Die **witsteenbras** (*Lithognathus lithognathus*) is 'n bedreigde vis wat endemies is aan Suider-Afrika en van Angola tot by die Tugelarivier voorkom. In Engels staan die vis bekend as die *White steenbras*.

## Voorkoms 
Die vis se kop en lyf is silwer met sewe vertikale donker strepe oor die lyf. Die vis word maksimaal 1,5&nbsp;m lank en weeg dan ongeveer 30&nbsp;kg.

## Habitat 
Die vis verkies vlak water oor sand en naby rotsriwwe in water wat 1–25&nbsp;m diep is. Die volwasse visse van die Wes-Kaap migreer na die Oos-Kaap gedurende Junie tot Augustus om daar kuit te skiet en in die somer keer hulle terug. Dit is 'n gesogte eet- en hengelvis, maar die aanteelbevolking is egter onder bedreiging, veral weens onwettige treknetvangste onder broeikolonies in Valsbaai.

Die spesie is as 'n prioriteit geïdentifiseer vir navorsing, bestuur en bewaring in 'n nasionale lynvis-statusverslag.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bronne 
* Ensiklopedie van Suidelike Afrika, Eric Rosenthal, 1967
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Lithognathus-lithognathus.html
* http://eol.org/pages/204486/overview
UBuhlebezwe Plaaslike Munisipaliteit

Die **uBuhlebezwe Plaaslike Munisipaliteit** is een van die plaaslike munisipaliteite in die Harry Gwala-distriksmunisipaliteit in KwaZulu-Natal, Suid-Afrika.

## Nedersettings 
Nedersettings in die munisipaliteit:
* Ixopo (setel)
Gugulethu

**Gugulethu** is 'n voorstad van Kaapstad, Suid-Afrika.

## Geskiedenis 
Die naam Gugulethu is afgelei van die Xhosa woorde *igugu lethu* wat beteken *ons trots*. Gugulethu is in die 1960's gestig as gevolg van die oorbevolking van Langa. Gedurende die Apartheid-era is swart Suid-Afrikaners nie toegelaat om in die sogenaamde "blanke" areas te woon nie. Menige persone, wat as "anderskleurig" geklassifiseer is, is uit areas soos Distrik Ses na Gugulethu, Nyanga en Langa verwyder.

Vroeg op die oggend van 3 Maart 1986 is sewe jong mans in Gugulethu deur die polisie, gelei deur lede van die Vlakplaas-eenheid, doodgeskiet. Die sewe mans was almal lede van die African National Congress se gewapende eenheid Umkonto we Sizwe ("Spies van die nasie") en het in later jare as die Gugulethu-sewe bekendheid verwerf. Die Gugulethu-sewe-gedenkstene is op die plek waar die sewe gesterf het, op die hoek van NY1 en NY111 strate, in Gugulethu opgerig.

## Mzoli's 
duimnael|links|280px|Toeriste by Mzoli's in Gugulethu

Gugulethu is die tuiste van Mzoli's, wat in die aanlynensiklopedie Wikipedia beroemdheid verwerf het omdat Jimmy Wales, die stigter van Wikipedia se sambreel-organisasie, Wikimedia, 'n Wikipedia-artikel daaroor begin het wat deur gebruikers nie as belangrik genoeg beskou is nie en op die skraplys gesit is. Dit het by die Engelse Wikipedia tot 'n debat gelei oor watter artikels ingesluit moet word en watter nie. Daar is wyd uiteenlopende menings hieroor tussen die "skrappers" en "insluiters" by Wikipedia.

## Misdaad 
Op Vrydag, 12 Julie 2019, is die Suid-Afrikaanse Nasionale Weermag in onder meer Gugulethu ontplooi om hoë vlakke van misdaad, wat die Suid-Afrikaanse Polisiediens tot op daardie stadium nie onder beheer kon bring nie, te takel.

## Verwysings
Kamiesberg Plaaslike Munisipaliteit

Die **Kamiesberg Plaaslike Munisipaliteit** is een van die plaaslike munisipaliteite in die Namakwa-distriksmunisipaliteit in die Noord-Kaap, Suid-Afrika.

Die African National Congress is al sedert die koms van die nuwe munisipale bedeling in 2000 aan die bewind in Kamiesberg. In 2000 se verkiesing vir plaaslike regering het die party 61% van die stemme op hom verenig. In 2006 neem dit af tot 56% en in 2011 tot 54%. Die Demokratiese Alliansie was al twee keer die naasgrootste party: in 2000 het die party 39% van die stemme gekry en in 2011 35%. Kamiesbergers blyk egter nie baie lojale D.A.-ondersteuners te wees nie, want in 2006 het die party slegs 9% van die stemme op hom verenig. In daardie verkiesing het die Onafhanklike Demokrate 35% van die stemme gekry. Cope het in 2011 11% van die steun gekry.

## Nedersettings 
Nedersettings in die munisipaliteit:

* Garies
* Hondeklipbaai
* Kamassies
* Kamieskroon
* Karkams
* Kheis
* Klipfontein
* Koingnaas
* Kotzesrus
* Leliefontein
* Nourivier
* Paulshoek
* Soebatsfontein
* Spoegrivier
* Tweerivier
Richmond Plaaslike Munisipaliteit

Die **Richmond Plaaslike Munisipaliteit** is een van die plaaslike munisipaliteite in die uMgungundlovu-distriksmunisipaliteit in KwaZulu-Natal, Suid-Afrika.
Mier Plaaslike Munisipaliteit

Die **Mier Plaaslike Munisipaliteit** was een van die plaaslike munisipaliteite in die ZF Mgcawu-distriksmunisipaliteit in die Noord-Kaap, Suid-Afrika.

Mier het met die ://Khara Hais Plaaslike Munisipaliteit saamgesmelt direk na die 2016 plaaslike verkiesing, om die nuwe **Dawid Kruiper Plaaslike Munisipaliteit** te vorm. Upington word die setel.

## Ligging 
Mier lê wes van die Nossobrivier, die Moloporivier en die nedersetting Askham. Die noordgrens is die grens met die Kalahari Gemsbokpark (Kgalagadi Oorgrenspark, Kgalagadi Vredespark) op nagenoeg die 26°-suiderbreedtelyn. Aan die westekant vorm die 20°-oosterlengtelyn die grens met Namibië. Rietfontein en die Hakskeenpan is die kern van die gebied.

## Naam 
Die naam Mier (of Mierland) verwys na die groot aantal mere of panne wat tussen die Nossob, Molopo, die Kurumanrivier en die Oranjerivier voorkom.  Hierdie panne het slegs water in die uitsonderlike geval van 'n goeie reënjaar. Sommige van die panne is besonder groot. Hakskeenpan beslaan 24&nbsp;km by 10&nbsp;km en die Koppieskraalpan het 'n deursnee van 10&nbsp;km. Die plat beddings word as paaie gebruik.

## Nedersettings 
Volgens die Suid-Afrikaanse Nasionale Sensus van 2001 was die munisipaliteit as volg verdeel

## Setels 
## Geskiedenis 
'n Groep nomadiese Basters en Oorlams wat suid van die Oranje geleef het, het hulle in 1865 by Mier gevestig. Korannas wat vroeër in Gordonia gewoon het, het hul plase aan blanke boere verkoop en hulle ook op Mier gevestig. Laat in die 19de eeu het Gilarmi A. Farini by Rietfontein gewoon en in 1886 sy boek **Through the Kalahari desert** gepubliseer. Dit het aanleiding gegee tot die legende oor die verlore stad van die Kalahari.

## Bibliografie 
* Goldie, Fay: Lost city of the Kalahari - the Farini story and reports on other expeditions. Kaapstad: Balkema, 1963.
* Van der Merwe, P.J.: Pioniers van die Dorsland. Kaapstad: Nasionale Pers, 1941.

## Verwysings
Groot-Brakrivier (dorp)

**Groot-Brakrivier** is 'n dorp tussen George en Mosselbaai in die Wes-Kaap, Suid-Afrika. Die dorp is by die N2 nasionale pad langs die rivier met dieselfde naam.

## Geskiedenis 
Die dorp Groot-Brakrivier het ontstaan toe Charles Searle die kontrak gekry het in 1859 om die eerste tolhek te bedryf wat gebou is om die brug oor die rivier te finansier. Hy het met sy familie na 'n plaas daarnaby getrek en ook 'n winkel geopen. Later het hy en sy familie 'n watermeul, 'n wolwassery, skoen- en stewelfabriek, 'n leerlooiery en 'n houtverwerkingsaanleg opgerig en bestuur. Die skoeisel- en houtverwerkingsaanleg doen nog steeds sake.

'n Plaaslike raad is in 1944 gestig.  Dit is in 1975 met 'n volwaardige munisipaliteit vervang.

Die voertuigregistrasienommers vir Groot-Brak is CBS, dieselfde as vir Mosselbaai.

## Wapen 
Die munisipale raad het in 1985 'n wapen by die Buro vir Heraldiek geregistreer : ''Gewelfde  deursnede,  goud en blou, 'n gewelfde swart dwarsbalk belaai met drie  besante,  vergesel  in die  skildhoof  van 'n uitkomende rooi toring en in die skildvoet van drie silwer streepbalke''.  Die helmteken was 'n denneboom, en die wapenspreuk "Arte et animo".

## Die Groot-Brakrivier 
Die rivier ontspring in die Outeniekwaberge en vloei slegs 20&nbsp;km na die Indiese Oseaan. Die naam is afgelei van die feit dat die laaste gedeelte van die rivier getygebonde is en die water dus sout is.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus 1995
Brenton-on-Sea

**Brenton-on-Sea** is 'n klein vakansiedorpie aan die Indiese Oseaan in die Wes-Kaap, Suid-Afrika. Die dorpie is naby Knysna en ongeveer 4&nbsp;km strandlangs vanaf Buffelsbaai. Die plekkie het bekend geword toe 'n swerm Brenton Blou-vlinder (*Orachrysops niobe*) (Engels: Brenton Blue butterfly) daar herontdek is. Die spesie is as uitgesterf beskou. Daar is ook 'n strand by Brenton-on-Sea sowel as verskeie visvangplekke. Die oord is vernoem na sir Jahleel Brenton, die admiraal wat gehelp het om die hawe by Knysna te ontwikkel.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus 1995
Mpofana Plaaslike Munisipaliteit

Die **Mpofana Plaaslike Munisipaliteit** is een van die plaaslike munisipaliteite in die uMgungundlovu-distriksmunisipaliteit in KwaZulu-Natal, Suid-Afrika.

## Nedersettings 
Nedersettings in die munisipaliteit:
* Hidcote
* Middelrus
* Mooirivier
* Mount Alida
* Redcliffe
* Rietvlei
* Rosetta
* The Grove
Sol Plaatje Plaaslike Munisipaliteit

Die **Sol Plaatje Plaaslike Munisipaliteit** is een van die plaaslike munisipaliteite in die Frances Baard-distriksmunisipaliteit in die Noord-Kaap, Suid-Afrika.

## Uitslag van munisipale verkiesings 
## Nedersettings 
Nedersettings in die munisipaliteit:
* Galeshewe
* Kimberley (setel)
* Motswedimosa
* Ritchie
* Roodepan
Bergreeks

[duimnael|Die [Himalaja, die wêreld se hoogste bergreeks, soos vanuit die ruimte gesien]]
[duimnael|[Nasa-Satellietbeeld van die Pamir en die Himalaja met die Tiensjan, Karakoram, Kunlun en Hindoekoesj in Sentraal-Asië]]
[duimnael|Die [Ethiopiese Hoogland in Ethiopië met Ras Dashen op die agtergrond]]
[duimnael|Ligging van die [Groot Skeidingsgebergte in Australië in geel]]
[duimnael|Nasa-Satellietbeeld van die [Nieu-Seelandse Suideiland. Die Nieu-Seelandse Alpe is met sneeu bedek]]

'n **Bergreeks** is 'n aaneenlopende landmassa wat uit 'n opeenvolging van die berge, pieke en rante bestaan.

## Hoogste bergreeks 
Die hoogste bergreekse op aarde, die sogenaamde "*dak van die wêreld"*, is die Himalaja-, die Karakoram- en die Pamir-reekse.

Staan mens onder in die valleie, word jy oorweldig deur die duiselingwekkende hoogte van die bergkolosse. Dit is dwarsdeur die jaar met sneeu bedek. En tog is hierdie bergspitse, vergeleke met die grootte van die aarde, glad nie sulke opvallende kenmerke nie. Want op 'n denkbeeldige aardbol met 'n deursnee van 1 meter sou hulle slegs 0,5&nbsp;mm hoog wees. Van die maan af sal 'n ruimtevaarder dit glad nie as bulte op die ronde aarde waarneem nie.

## Voorbeelde 
Voorbeelde van groot bergreekse:
* Ahaggar, in Noord-Afrika.
* Aïr, in Noord-Afrika.
* Alpe, in Sentraal-Europa.
* Andes, langs die weskus van Suid-Amerika.
* Apennyne, in Italië.
* Appalache, in Noord-Amerika.
* Atlasgebergte, in Noord-Afrika.
* Australiese Alpe, in Australië.
* Dinariese Alpe, in Suidoos-Europa.
* Drakensberge, in Suider-Afrika.
* Elboers, in Iran.
* Ethiopiese Hoogland, aan die Horing van Afrika.
* Groen Berge, in die Amerikaanse deelstaat Vermont.
* Groot Skeidingsgebergte (*Great Dividing Range*), in Australië.
* Himalaja, in Sentraal-Asië.
* Hindoekoesj, in Sentraal-Asië.
* Japannese Alpe, op die Japannese eiland Honsjoe.
* Karakoram, in Sentraal-Asië.
* Karpate, in Europa.
* Kaukasus, op die grens tussen Asië en Europa.
* Kunlun, in Sentraal-Asië.
* Nieu-Seelandse Alpe, op die Nieu-Seelandse Suideiland.
* Oeralgebergte, op die grens tussen Asië en Europa.
* Oos-Ghats, langs die ooskus van Indië.
* Pamir, in Sentraal-Asië.
* Pireneë, in Suidwes-Europa.
* Pontiese gebergte, in Wes-Asië.
* Rotsgebergte, in Noord-Amerika.
* Taconic-berge, in Nieu-Engeland.
* Taurus, in Wes-Asië.
* Tiensjan, in Sentraal-Asië.
* Wes-Ghats, langs die weskus van Indië.
* Zagros, in Wes-Asië.

## Bronnelys 
* KENNIS,  vol 9, 1980, bl. 1673–1675, 

## Eksterne skakels
Gamagara Plaaslike Munisipaliteit

Die **Gamagara Plaaslike Munisipaliteit** is een van die plaaslike munisipaliteite in die John Taolo Gaetsewe-distriksmunisipaliteit in die Noord-Kaap, Suid-Afrika. Dit is die derde rykste munisipaliteit in Suid-Afrika volgens gemiddelde persoonlike inkomste.

## Verwysings 
## Eksterne skakel 
*  Amptelike webtuiste
Dikgatlong Plaaslike Munisipaliteit

Die **Dikgatlong Plaaslike Munisipaliteit** is een van die plaaslike munisipaliteite in die Frances Baard-distriksmunisipaliteit in die Noord-Kaap, Suid-Afrika.

## Nedersettings 
Nedersettings in die munisipaliteit:
*Barkly-Wes (setel)
*Corn's Village
*De Beershoogte
*Delportshoop
*Holpan
*Kutlwano
*Longlands
*Mataleng
*Proteahof
*Sydney on Vaal
*Tidimalo
*Ulco
*Vaal Gamagara
*Windsorton
Isopiëstiese metode

Die **isopiëstiese metode** is 'n metode in die termodinamika om die aktiwiteit van die oplosmiddel van 'n oplossing te bepaal.

Die woord **isopiësties** beteken *onder gelyke dampdruk*. In hierdie metode word twee verskillende oplossings (byvoorbeeld BaCl2-water en KCl in water) noukeurig afgeweeg en in 'n ruimte gebring wat afgesluit word en by 'n konstante temperatuur gehou word. Die oplosmiddel het by dié temperatuur 'n verskillende dampdruk vir die twee oplossings. Daardeur sal die een oplossing oplosmiddel deur verdamping verloor wat sal kondenseer in die ander een. Ná voldoende tyd sal 'n ewewig bereik word, waarby die dampdrukke, en daarmee die aktiwiteite gelyk geword het. Die oplossings word uitgeneem en opnuut afgeweeg om hulle molaliteit te bepaal.

Oplossings van soute soos NaCl en KCl word gebruik as standaarde. Hulle osmotiese koëffisiënt ɸ en aktiwiteit is baie goed bekend as funksie van die molaliteit. Die osmotiese koëffisiënt van die ander onbekende oplossing ɸ* kan bepaal word met die formule:

:: \phi^*=\frac{\nu_rm_r\phi_r}{\nu^*m^*}

: Die molaliteit van die onbekende oplossing: m*
: Die molaliteit van die standaard oplossing: mr
: Die aantal ione in die onbekende oplossing: ν* = 3 vir BaCl2
: Die aantal ione van die standaard oplossing: νr = 2 vir KCl

## Verwysings
Galjoen

Die **galjoen** (*Dichistius capensis*) is 'n vis endemies aan Suider-Afrika en kom aan die kus vanaf Namibië tot by Durban voor. In Engels staan die vis ook as *galjoen* bekend.

## Voorkoms 
duimnael|links|Illustrasie
In rotsareas is die vis swartbruin tot donkergrys en word binne sekondes silwerkleurig wanneer dit oor wit sandareas beweeg. Dit het 'n dik lyf en klein skubbetjies. Dit kan 'n lengte van tot 80&nbsp;cm bereik en word 6,5&nbsp;kg swaar. Dit is ook Suid-Afrika se nasionale vis.

## Habitat 
Die vis kom voor in onstuimige water in rotsagtige en sandstrande met sterk golfaksie. Hulle vreet mossels, eendmossels, rooiaas, alge en borselwurms. Hulle neig om aan 'n gebied gebonde te wees. Die wyfies bereik volwassenheid sodra hulle 34&nbsp;cm lank is na ongeveer ses jaar. Hulle skiet kuit van Oktober tot Maart.

Dit is 'n gesogte eetvis. Die *SADSAA* hengelrekord is 1,8&nbsp;kg. Die vis mag nie gevang word van die 15de Oktober tot die laaste dag van Februarie nie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* First Field Guide to Fishes of Southern Africa. Rudy van der Elst. 1999. 
* Sea Fishes of Southern Africa. Rudy van der Elst & Dennis King. 2006. 
* Gids tot die Kusgebiede van Suid-Afrika. Jacana Media. 2007. 
* Coastal Fishes of Southern Africa. Phil & Elaine Heemstra. 2004. 

## Eksterne skakels 
* Fishbase: *Dichistius capensis*
Ingwe Plaaslike Munisipaliteit

Die **Ingwe Plaaslike Munisipaliteit** is 'n voormalige plaaslike munisipaliteit in die Harry Gwala-distriksmunisipaliteit in KwaZulu-Natal, Suid-Afrika. Dit het in Augustus 2016 met Kwa Sani Plaaslike Munisipaliteit saamgesmelt om die nuwe Dr Nkosazana Dlamini-Zuma Plaaslike Munisipaliteit te vorm.
Dassie (vis)

Die **dassie** (*Diplodus sargus*), ook bekend as 'n *kolstert* is 'n seevis wat vanaf Walvisbaai tot by Saldanhabaai en vanaf Valsbaai tot by KwaZulu-Natal aangetref word. Die vis kom ook voor in die Middellandse See en ook in Wes-Afrika. Die is silwergrys met 'n swart kol op die stert. Kom voor in rotsagtige strande.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Ensiklopedie van Suidelike Afrika, Eric Rosenthal, 1967.
* Gids tot die Kusgebiede van Suid-Afrika. Jacana Media. 2007. 
* Sea Fishes of Southern Africa. Rudy van der Elst & Dennis King. 2006. 

## Eksterne skakel 
* http://fishbase.org/summary/Diplodus-sargus+sargus.html
* http://eol.org/pages/205145/overview
Patogeen

[duimnael|*Bacillus anthracis*, die bakterie wat [miltsiekte veroorsaak.]]

'n **Patogeen** (algemeen bekend as 'n kiem) is 'n biologiese agent wat siektes in sy gasheer veroorsaak.
 
Die moontlike bestaan van patogene is vir die eerste keer genoem in die 1ste eeu v.C. (eeue voor die ontdekking van mikrobes) deur die Romeinse geleerde en skrywer Marcus Terentius Varro. Hy het gesê dat daar piepklein wesens is wat die menslike oog nie kan sien nie, wat in die lug ronddryf en dan die lyf binnegaan deur die mond en neus en mens uiters siek kan maak.

Die liggaam bevat baie natuurlike verdedigingsmaatreëls teen sommige van die algemene patogene. Die menslike vel is die eerste vorm van verdediging en 'n voorbeeld van nie-spesifieke verdediging. 'n Meer spesifieke vorm van verdediging word deur die menslike immuunstelsel, wat vreemde voorwerpe herken en vernietig, verskaf. Die "nuttige" bakterieë teenwoordig in die menslike liggaam se normale flora verskaf ook beskerming teen patogene. Maar, as die vel, immuunstelsel of "goeie" bakterieë op enige wyse beskadig word (soos deur brandwonde, chemoterapie, MIV of antibiotika) kan patogene bakterieë toeneem en skade aan die gasheer veroorsaak. Sulke gevalle word opportunistiese infeksies genoem.
Polokwane Plaaslike Munisipaliteit

Die **Polokwane Plaaslike Munisipaliteit** is een van die plaaslike munisipaliteite in die Capricorn-distriksmunisipaliteit in Limpopo, Suid-Afrika.
UMdoni Plaaslike Munisipaliteit

Die **uMdoni Plaaslike Munisipaliteit** is een van die plaaslike munisipaliteite in die Ugu-distriksmunisipaliteit in KwaZulu-Natal, Suid-Afrika.

## Nedersettings 
Nedersettings in die munisipaliteit:
*Mtwalume
*Park Rynie
*Pennington
*Renishaw
*Scottburgh (setel)
*Sezela
*Umzinto
Hibiscuskus Plaaslike Munisipaliteit

Die **Hibiscuskus Plaaslike Munisipaliteit** (Engels: *Hibiscus Coast Local Municipality*) is 'n voormalige Plaaslike Munisipaliteit in die Ugu-distriksmunisipaliteit in KwaZulu-Natal, Suid-Afrika. Dit het in Augustus 2016 saaamgesmelt met die Ezinqoleni Plaaslike Munisipaliteit om die Ray Nkonyeni Plaaslike Munisipaliteit te vorm.

## Nedersettings 
Nedersettings in die munisipaliteit:
* Banner Rest
* Gamalakhe
* Hibberdene
* Izotsha
* Marburg
* Margate
* Marinastrand
* Melville
* Munster
* Port Edward
* Port Shepstone
* Ramsgate
* Shelly Beach
* St Michael's On Sea
* Southbroom
* Sunwich Port
* Umtentweni
* Uvongo
* Wood Grange
Makhado Plaaslike Munisipaliteit

Die **Makhado Plaaslike Munisipaliteit** is een van die plaaslike munisipaliteite in die Vhembe-distriksmunisipaliteit in Limpopo, Suid-Afrika. Die munisipaliteit se administratiewe setel is Louis Trichardt.

## Nedersettings 
Nedersettings in die munisipaliteit:
* Bandelierkop
* Blouhaak
* Bungeni
* Buysdorp
* Dzanani
* Elim
* Ha-Davhana
* Ha-Rabali
* Hlanganani
* Kutama
* Laatsgevonden
* Levubu 
* Louis Trichardt (Makhado)
* Makushu
* Maranikhwe
* Masakona
* Mudimeli
* Olifantshoek
* Tiyani
* Tshikota
* Tshitale
* Valdezia
* Waterval

## Eksterne skakels 
* http://www.makhado.gov.za/

## Verwysings
Maasbanker

Die **Maasbanker** (*Trachurus trachurus*) is 'n bekende Kaapse seevis wat verwant is aan die Halfkoord. Die vis kom voor van St. Helenabaai tot by KwaZulu-Natal en word ook in die Noord-Atlantiese Oseaan aangetref. In Engels staan die vis ook bekend as die *Maasbanker*.

## Voorkoms 
duimnael|240px|links|'n Vangs maasbankers
Die Maasbanker is groenerig of blouerig bo en silwerig onder en daar is 'n swart kol op die operkulum. Die vis word tot 55&nbsp;cm groot.

## Habitat 
Die vis leef in die oop see tot op dieptes van 400&nbsp;m en kom in groot skole voor. Hulle vreet plankton en gaan snags na die oppervlakte om te vreet. Die onvolwasse vissies word gejag deur die tuna, marlyn, geelstert, dolfyne en voëls. Daar is slegs een populasie in die Suid-Afrikaanse water wat geskei word van die Namibiese populasie deur die opwelling by Lüderitz. Die Suid-Afrikaanse populasie teel aan op die Agulhasbank. Die spesie speel 'n belangrike rol in die Suid-Afrikaanse kommersiële visbedryf en is 'n gewilde eetvis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Bronne 
* Ensiklopedie van Suidelike Afrika, Eric Rosenthal, 1967.
* Sea Fishes of Southern Africa. Rudy van der Elst & Dennis King. 2006. 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* *Trachurus trachurus* by FishBase.
De Vlugt

**De Vlugt** is 'n klein nedersetting op die R339-streeksroete tussen Knysna en Avontuur in die Wes-Kaap, Suid-Afrika. Die nedersetting is langs die Keurboomsrivier. Die nedersetting het ontstaan toe Thomas Bain die Prins Alfredpas gebou het. Sy arbeiders, 270 bandiete, het vanaf 1861 in 'n kamp op die plaas De Vlugt gewoon. Bain en sy gesin het in die opstal gewoon. Daar is 'n ou waterwiel wat nog in gebruik is. Die jaarlikse Karoo-tot-Kus bergfiets wedren gaan deur De Vlugt.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika B.P.J. Erasmus. 1995 

## Eksterne skakels 
* De Vlugt op Wikimapia
Opsie (finansies)

In finansies is 'n **opsie** 'n afgeleide finansiële kontrak tussen twee partye om 'n gespesifiseerde bate ("onderliggende bate") op 'n toekomstige dag ("vervaldatum") teen 'n prys wat vandag vasgestel word ("trefprys"; Engels *strike price*) te lewer. Die koper van die opsie verkry die reg, maar nie verpligting, om die onderliggende bate teen die trefprys te verhandel. Die verkoper verkry 'n verpligting om die onderliggende bate te verhandel teen die trefprys indien die koper die opsie uitoefen. 

'n Opsie wat die houer van die opsiekontrak die reg gee om die onderliggende bate te 
* koop word 'n koopopsie (Engels *call option*) genoem
* verkoop word 'n verkoopopsie (Engels *put option*) genoem.
    
Die meeste opsies het 'n vervaldatum. Indien die opsie nié voor of op die vervaldatum uitgeoefen word nie verval die opsie sonder waarde. 

Die prys van 'n opsie is 'n funksie van die:
* trefprys van die opsie
* huidige prys van die onderliggende bate
* die koste om die onderliggende bate te berg
* inkomste of dividende wat die houer van die onderliggende bate verdien
* tyd tot vervaldatum
* volatiliteit van die prys van die onderliggende bate. 

## Opsie-tipes 
Die volgende benamingkonvensies word gebruik om tussen die verskillende opsie-tipes te onderskei:
* Europese opsie - 'n opsie wat net op die vervaldatum uitgeoefen kan word.
* Amerikaanse opsie - 'n opsie wat op enige datum voor of op die vervaldatum uitgeoefen kan word.
* Bermuda-opsie - 'n opsie wat net op sekere gespesifiseerde dae voor of op die vervaldatum uitgeoefen kan word.
* Asiese opsie - 'n opsie waarvan die waarde bepaal deur die gemiddelde prys van die onderliggende oor 'n bepaalde tydperk word.
* Sper-opsie - 'n opsie waarvan die waarde afhang of die onderliggende prys 'n bepaalde vlak bereik aldan nie.
* Eksotiese opsie - enige opsie wat ongewone voorwaardes ten opsigte van byvoorbeeld trefpryse of uitoefening bevat.
* Vanilla-opsie - enige opsie wat nie eksoties is nie en standaardvoorwaardes bevat.
Slankbaardman

Die **slankbaardman** (*Umbrina robinsoni*), ook bekend as die **Kaapse Baardman**, kom voor van Valsbaai tot in Algoabaai. Die vis word sowat 75&nbsp;cm lank en weeg tot 7.2&nbsp;kg. Die vis is bruin met 'n kort, dik voeldraad op die ken. Die vis kom voor in sanderige gebiede om vlak, aanlandige riwwe. In Engels staan die vis bekend as die *Slender tasselfish*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Gids tot die Kusgebiede van Suid-Afrika. Jacana Media. 2007. 
* Sea Fishes of Southern Africa. Rudy van der Elst & Dennis King. 2006. 

## Eksterne skakel 
* Fishbase: *Umbrina robinsoni*
Leervis

Die **Leervis** (*Lichia amia*), is 'n roofvis met 'n taai, leeragtige vel. Dit kom voor in die Middellandse See, die oostelike Atlantiese Oseaan en reg rondom die Suid-Afrikaanse kus tot by Maputo. In Engels staan die vis bekend as die *Garrick*. 
 
## Voorkoms 
Die vis se kop en lyf is blougrys tot groenerig aan die bokant en silwerig aan die onderkant. Die vinne is donker. Die onvolwasse visse is geel bolangs met 6 tot 7 vertikale strepe wat oor die lyf loop. Dit het 'n opvallende geboë sylyn op die sye. Dit word 1.5&nbsp;m lank en kan tot 32&nbsp;kg weeg.

## Habitat 
Hulle kom naby die kus in helder water voor en eet ander vis, veral elf, varkies en strepies. Leervisse jag as 'n groep saam. Die groter onvolwasse vis eet hoofsaaklik sardyne, ansjovis en harders. Dit is 'n gesogte sportvis.

Die wyfie skiet kuit aan die kus van KwaZulu-Natal gedurende September tot November. Die vis migreer saam die jaarlikse sardiensstormloop noordwaarts vanaf die Oos-Kaap tot by KwaZulu-Natal.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Sea Fishes of Southern Africa. Rudy van der Elst & Dennis King. 2006. .
* Gids tot die kusgebiede van Suid-Afrika. Jacana Media. 2007. .
* Coastal Fishes of Southern Africa. Phil & Elaine Heemstra. 2004. .

## Eksterne skakels 
* Inligting by fishinginfo.co.za
* http://eol.org/pages/224528/overview 
* https://www.fishbase.de/summary/Lichia-amia.html
Blouberg Plaaslike Munisipaliteit

Die **Blouberg Plaaslike Munisipaliteit** is een van die plaaslike munisipaliteite in die Capricorn-distriksmunisipaliteit in Limpopo, Suid-Afrika. Dit is vernoem na die Blouberg-bergreeks wat in die munisipaliteit geleë is.

## Sien ook 
* Blouberg-natuurreservaat

## Verwysings
Aganang Plaaslike Munisipaliteit

Die **Aganang Plaaslike Munisipaliteit** was een van die plaaslike munisipaliteite in die Capricorn-distriksmunisipaliteit in Limpopo, Suid-Afrika. Dit is na die 2016 Munisipale verkiesing ontbind, om saam te smelt met sy buurmunisipaliteite.

## Verwysings
Molemole Plaaslike Munisipaliteit

Die **Molemole Plaaslike Munisipaliteit** is een van die plaaslike munisipaliteite in die Capricorn-distriksmunisipaliteit in Limpopo, Suid-Afrika.

## Nedersettings 
Nedersettings in die munisipaliteit sluit in:
* Dendron (Mogwadi)
* Soekmekaar (Morebeng)

## Verwysings
Fetakgomo Plaaslike Munisipaliteit

Die **Fetakgomo Plaaslike Munisipaliteit** was een van die plaaslike munisipaliteite in die Sekhukhune-distriksmunisipaliteit in Limpopo, Suid-Afrika.

Na afloop van die plaaslike verkiesing in Augustus 2016 het dit saamgesmelt met die voormalige Groter Tubatse Plaaslike Munisipaliteit.
Musina Plaaslike Munisipaliteit

Die **Musina Plaaslike Munisipaliteit** is een van die plaaslike munisipaliteite in die Vhembe-distriksmunisipaliteit in Limpopo, Suid-Afrika.

## Subplekke 
Tydens die 2011-sensus is die munisipaliteit soos volg ingedeel:

## Sien ook 
* Mapungubwe Nasionale Park
* Venetia Limpopo-natuurreservaat

## Verwysings
Ba-Phalaborwa Plaaslike Munisipaliteit

Die **Ba-Phalaborwa Plaaslike Munisipaliteit** is een van die plaaslike munisipaliteite in die Mopani-distriksmunisipaliteit in Limpopo, Suid-Afrika.

## Nedersettings 
Nedersettings in die munisipaliteit:

* Ga-Mashishimale
* Gravelotte
* Humulani
* Krugerwildtuin
* La Cotte
* Letaba Ranch
* Leydsdorp
* Lulekani
* Majeje
* Makhushane
* Maseke
* Namakgale
* Nondweni
* Phalaborwa (setel)
* Selati-wildreservaat
* Vuyelani

## Hoofplekke
Die 2011-sensus het die munisipaliteit in die volgende hoofplekke verdeel:

## Verwysings
Makhuduthamaga Plaaslike Munisipaliteit

Die **Makhuduthamaga Plaaslike Munisipaliteit** is een van die plaaslike munisipaliteite in die Sekhukhune-distriksmunisipaliteit in Limpopo, Suid-Afrika.

## Nedersettings 
Volgens die Suid-Afrikaanse Nasionale Sensus van 2001 word die munisipaliteit as volg onderverdeel:

## Verwysings
Elias Motsoaledi Plaaslike Munisipaliteit

Die **Elias Motsoaledi Plaaslike Munisipaliteit** (voorheen bekend as **Groter Groblersdal**) is een van die plaaslike munisipaliteite in die Sekhukhune-distriksmunisipaliteit in Limpopo, Suid-Afrika. Die setel van die munisipaliteit is Groblersdal. Dit is vernoem ter ere van Elias Motsoaledi.

## Nedersettings 
Nedersettings in die munisipaliteit sluit in:
* Groblersdal (setel)
* Nebo
* Roossenekal
* Tonteldoos

## Verwysings
Groter Giyani Plaaslike Munisipaliteit

Die **Groter Giyani Plaaslike Munisipaliteit** is een van die plaaslike munisipaliteite in die Mopani-distriksmunisipaliteit in Limpopo, Suid-Afrika.

## Verwysings
My Fundi

**My Fundi**, voorheen bekend as die *Suid-Afrikaanse Ensiklopedie (SAE)*, was 'n ensiklopedie wat gratis aanlyn beskikbaar gestel is. Dit het globale én plaaslike inhoud, kurrikulumbelynde onderwerpe, en gewaarmerkte inligting bevat. 

Dit is geskryf deur ‘n breë paneel deskundiges wat globale inligting met 'n Suid-Afrikaanse en Afrika-fokus probeer kombineer het en sodoende 'n eenstop-navorsingstasie vir sowel professionele gebruikers soos onderwysers, leerders, skrywers, navorsers en joernaliste asook die algemene publiek gebied het. 

MyFundi het meer as 6&nbsp;000 gewaarmerkte artikels bevat - gevul met beeldmateriaal wat foto’s, illustrasies, kaarte en grafieke ingesluit het. Spesiale hulpmiddels het BBP-profiele, statistiek oor alle lande van die wêreld en ‘n vlagskip-afdeling oor Suid-Afrikaanse politiek ingesluit wat die land se transformasie vanaf apartheid tot demokrasie gevolg het. Dit het ook ‘n versameling artikels gebied wat spesifiek op Afrika gefokus het, van sy ou geskiedenis en ryk kultuur tot hedendaagse politiek en sosio-ekonomiese uitdagings.

## Eksterne skakels 
* argief kopie van die webwerf
Mogalakwena Plaaslike Munisipaliteit

Die **Mogalakwena Plaaslike Munisipaliteit** is een van die plaaslike munisipaliteite in die Waterberg-distriksmunisipaliteit in Limpopo, Suid-Afrika.
Mutale Plaaslike Munisipaliteit

Die **Mutale Plaaslike Munisipaliteit** was een van die plaaslike munisipaliteite in die Vhembe-distriksmunisipaliteit in Limpopo, Suid-Afrika. In 2016 het dit met kleiner suidoostelike dele van Makhado Plaaslike Munisipaliteit saamgesmelt om die nuwe Collins Chabane Plaaslike Munisipaliteit te skep. Op sy beurt is die grondgebied in die verre-noordoostelike hoek van die land aan die Musina Plaaslike Munisipaliteit afgestaan.

## Nedersettings 
Enkele van die groter nedersettings in die munisipaliteit:

## Verwysings